Na temelju članka 4. stavka 1. Odluke o određivanju poslova prijevoza pokojnika koji se financiraju iz proračuna Grada Zagreba (Službeni glasnik Grada Zagreba 3/10), gradonačelnik Grada Zagreba objavljuje

**O G L A S**

**za javno prikupljanje ponuda za povjeravanje obavljanja poslova prijevoza pokojnika koji se financiraju iz proračuna Grada Zagreba**

**Objavljuje se javno prikupljanje ponuda za povjeravanje obavljanja poslova prijevoza pokojnika koji se financiraju iz proračuna Grada Zagreba prema specifikaciji u ponudbenoj dokumentaciji.**

**I.** **Uvjeti za obavljanje poslova prijevoza pokojnika su:**

**1.** da je pravna osoba ili fizička osoba obrtnik registrirana za obavljanje prijevoza pokojnika što dokazuje izvatkom iz sudskog odnosno obrtnog registra;

**2**. da je pravna ili fizička osoba financijski sposobna za obavljanje poslova što dokazuje:

- BON-1, BON-2 ili SOL-2,

- potvrdom o urednom ispunjenju dospjelih poreznih obveza i obveza za mirovinsko i zdravstveno osiguranje,

**3.** da je pravna ili fizička osoba tehnički i stručno osposobljena za obavljanje poslova:

**3.1**. da ima u radnom odnosu zaposleno najmanje četiri osobe što dokazuje preslikama radne knjižice i ugovora o radu;

**3.2**. da ima u vlasništvu ili u najmu (leasing) najmanje dva specijalna vozila namijenjena prijevozu umrlih osoba (u daljnjem tekstu: pogrebno vozilo) što dokazuje:

- preslikom prometne dozvole,

- potvrdom sanitarne inspekcije da pogrebno vozilo ispunjava sanitarno-tehničke i higijenske uvjete,

- potvrdom odnosno atestom ovlaštenog tijela da pogrebno vozilo ispunjava uvjete za prijevoz pokojnika,

- potvrdom ovlaštene stanice za tehnički pregled vozila;

**3.3.** da posjeduje najmanje dva transportna lijesa koja se mogu redovito prati i dezinficirati, te najmanje dvije transportne vreće za prijenos koje se mogu redovito prati i dezinficirati što dokazuje karticom popisa dugotrajne imovine i da koristi specijalne vreće za umrle osobe u slučajevima izraženih promjena na tijelu ili necjelovitog stanja tijela pokojnika, što dokazuje izjavom ovjerenom od javnog bilježnika;

**3.4**. da je sposobna obavljati dežurstvo od 0 do 24 sata sve dane u tjednu što dokazuje izjavom o sposobnosti trajnog i kvalitetnog obavljanja poslova dežurstva od 0 do 24 sata ovjerenom od javnog bilježnika;

**4.** da nije kažnjavana za kaznena djela iz područja gospodarstva što dokazujeizjavom o nekažnjavanju ovjerenom od javnog bilježnika.

**II**. **Ugovor o povjeravanju obavljanja poslova sklapa se na četiri godine.**

**III. Rok za podnošenje ponuda je 15 dana od dana objave oglasa.**

**IV. Ponude se podnose u zatvorenoj omotnici s naznakom: „PONUDA ZA OBAVLJANJE POSLOVA PRIJEVOZA POKOJNIKA - NE OTVARATI“, na adresu Grad Zagreb, Gradski ured za prostorno uređenje, izgradnju Grada, graditeljstvo, komunalne poslove i promet, Šubićeva 38, Zagreb, preporučenom pošiljkom ili se predaju neposredno u pisarnici gradske uprave na istoj adresi.**

**V. Kriterij za odabir:** najniža cijena ponuditelja koji ispunjava uvjete za obavljanje poslova

prijevoza pokojnika.

**VI. Ponudi treba priložiti isprave, dokaze i cjenik prijevoza pokojnika sukladno ponudbenoj dokumentaciji.**

**a)** Adresa na kojoj se može zatražiti ponudbena dokumentacija: Gradski ured za prostorno uređenje, izgradnju Grada, graditeljstvo, komunalne poslove i promet, Zagreb, Šubićeva 38, soba 410, tel: 01/6585-338.

**b)** Ponudbena dokumentacija može se podići radnim danom od 9.00 do 15.00 sati na navedenoj adresi.

**VII. Nepotpune ponude neće se razmatrati, a nepravovremeno pristigle ponude neće se otvarati već će se vratiti ponuditeljima koji su ih podnijeli.**

**VIII. Svi dokumenti moraju biti dostavljeni u izvorniku ili preslici i ne smiju biti stariji od 30 dana.**

**IX. Javno otvaranje ponuda održat će se 5. ožujka 2014. u 10,00 sati, u Šubićevoj 38. Javnom otvaranju ponuda imaju pravo prisustvovati ponuditelji ili njihovi ovlašteni predstavnici uz uvjet predočenja pisanog dokaza o ovlasti.**

**X. O izboru svi će ponuditelji biti obaviješteni pisano.**